নিয়ন্ত্রণ ও প্রতিরোধের ব্যর্থতায় দেশে যক্ষ্মায় আক্রান্ত শিশুর সংখ্যাও বাড়ছে। চিকিৎসা না পেয়ে অনেক শিশু অকালে মারা যাচ্ছে। শহুরে শিশুদের মধ্যেও রোগটির প্রকোপ বাড়ছে। গত বছর সরকারি হিসাবে শিশু যক্ষ্মারোগী চিহ্নিত হয়েছে ১০ হাজার ১৮৯ জন। তাদের মধ্যে ‘এক্সটেনসিভলি ড্রাগ রেজিস্ট্যান্ট’ (XDR) রোগী ১২ জন। তালিকায় প্রতিবছর যোগ হচ্ছে নতুন রোগী। মোট যক্ষ্মা রোগীর ৩ শতাংশ শিশু। স্বাস্থ্য বিশেষজ্ঞরা এ অবস্থায় শঙ্কিত।